宗佑

宗佑，字元吉，浙江寧波府鄞縣人，民籍，治《易經》，明朝政治人物。

 生平 
成化十九年（1483年）癸卯科浙江鄉試第七十二名舉人。弘治三年（1490年）中式庚戌科會試第一百二十九名，二甲第六十二名進士。歷官刑部员外郎，丁憂歸，弘治十三年十二月坐張通案，冠帶閑住《明孝宗敬皇帝實錄卷之一百六十九》：弘治十三年十二月，初，義勇中衛舍餘張通內交刑部諸司官，常匿樂妓及女尼於其家，每宴集輙出之行酒，劇飲歌呼，倡優雜處，率至夜分而罷。通因之請求納賂，久之為東廠所發，捕通及優人笪名並女尼、樂妓等鞫問，辭連郎中黃暐、邵莊、顧謐、員外郎晁必登、宗佑、曹鏷。時佑守制家居，鏷以公事往四川，而莊已先遷福建副使，必登慶陽知府，獨暐、謐在，命錦衣衛逮問，辭服，暐坐與樂婦戲黜為民；謐令優人女妝為樂，冠帶閑住。通死獄中，笪名充軍；莊罪與暐同，而必登、佑、鏷罪同謐，命代鏷還考竟，餘移文各巡按御史逮治之。是時飲通家者尚不止此數人，或以夤緣得免，而亦有為通所妄引者，其後鏷代還，言通素不相識，但通嘗坐法，不自置對而令笪名代之，為臣所考，故憾而引之。有旨：令法司、錦衣衛重鞫以聞。時通已死，笪名等皆遠謫，而優人劉鑒嘗侍飲者，亦言不識面，法司不能決，請復移陝西逮名驗之。名至，竟泥成案，言鏷亦與飲而先去，獨未嘗與優人狎，坐對品調外任。後必登亦具奏自辯，法司援例亦得減罪，以原品調外任云。。

 家族 
曾祖宗仲賢；祖父宗士英，封知縣；父宗顯，都察院經歷。前母任氏（贈孺人）；母史氏。具慶下。

参考文献

Category:宗姓
Category:鄞縣人
Category:明朝刑部员外郎